**PRIJAVA TEME MASTER RADA**

Kandidat prijavljuje temu master rada u skladu sa članom 15. Pravila studiranja na master studijama. Temu bira po dogovoru sa mentorom.

Obrazac prijave nalazi se na sajtu

**Prijavu teme kandidat dostavlja:**

1. **u tri odštampana i potpisana primjerka,**
2. **u elektronskoj formi (na CD-u ili USB-u** ili na email: postdiplomaef@ucg.ac.me).

Prijave tema master radova predate tokom jednog mjeseca, razmatraju se na sjednicama Komisije za postdiplomske studije narednog mjeseca.

Na osnovu podnesene prijave, uz saglasnost Komisije za postdiplomske studije i pribavljeno mišljenje Odbora za monitoring master studija UCG, Vijeće fakulteta imenuje mentora i komisiju za ocjenu master rada (što se objavljuje na sajtu).

**PROVJERA AUTENTIČNOSTI MASTER RADA**

Završeni master rad kandidat u elektronskom obliku na CD-u u WORD i PDF formatu, (CD obavezno donijeti sa kutijom i na CD –u otkucati tekst sa naslovnih korica rada), dostavlja Komisiji za postdiplomske studije radi provjere autentičnosti.

Nakon pribavljenog mišljenja Odbora za monitoring master studija UCG (u skladu sa Odlukom o korišćenju softvera za utvrđivanje plagijata), kandidat stiče pravo da preda master rad na javni uvid.

**JAVNI UVID MASTER RADA**

**Za javni uvid potrebno je dostaviti sljedeću dokumentaciju:**

1. Šest odštampanih primjeraka master rada (štampan jednostrano, ukoričen u tvrde platnene korice, po pravilu plave boje),

*Prema Pravilima studiranja na postdiplomskim studijama UCG definisan je izgled korica, prve strane i sadržaj master rada što se obavezno mora ispoštovati (formu preuzeti u dodatku teksta),*

1. Master rad na CD-u u PDF formatu(CD obavezno donijeti sa kutijom i na CD –u otkucati tekst sa naslovnih korica rada),
2. Pismeni zahtjev za ocjenu master rada (formu preuzeti u dodatku teksta),
3. Indeks.
4. Uplatnica na iznos od 35€ (žiro račun 510-131-35) na ime izrade diplome.

**Procedura od dana predaje master rada na javni uvid**

1. Jedan primjerak rada izlaže se u Biblioteci fakulteta i Univerzitetskoj biblioteci 7 dana, radi eventualnih primjedbi.
2. Komisija za ocjenu master rada dužna je da u roku od 15 dana od prijema rada dostavi Vijeću organizacione jedinice izvještaj o ocjeni master rada. Izvještaj se razmatra na prvoj narednoj sjednici Vijeća Fakulteta.
3. Nakon održavanja sjednice Vijeća na kojoj je usvojen izvještaj o ocjeni master rada, kandidat može odmah pristupiti odbrani master rada.

**UNIVERZITET CRNE GORE**

**EKONOMSKI FAKULTET PODGORICA**

**VIJEĆU EKONOMSKOG FAKULTETA**

Podgorica, datum.

**PREDMET:** Zahtjev za ocjenu master rada

Položio sam sve ispite i izvršio druge obaveze predviđene studijskim programom postdiplomskih master akademskih studija na Ekonomskom fakultetu. Na smjeru XX završio sam master rad “XX” pod mentorstvom prof. dr ili docent dr XX.

U skladu sa članom 22. Pravila studiranja na master studijama, molim Vijeće Ekonomskog fakulteta da se rad ocjeni i stavi u dalju proceduru.

Podnosilac zahtjeva,

IME I PREZIME

potpis

**SADRŽAJ MASTER RADA**

U skladu sa članom 20. Pravila studiranja na master studijama master rad treba da ispunjava sljedeće uslove:

Master rad treba, po pravilu, da ima opseg od 60 do 80 stranica, da bude napisan na papiru formata A-4, da bude korektno jezički, stilski i tehnički oblikovan u skladu sa savremenim postupcima, tehnikom i tehnologijom izrade publikacija u oblasti naučnog, stručnog, odnosno umjetničkog rada.

**I Korice master rada sadrže sljedeći tekst:**

Na vrhu: UNIVERZITET CRNE GORE

EKONOMSKI FAKULTET PODGORICA

U sredini: Ime i prezime kandidata

Dva reda niže u sredini: NASLOV RADA (velikim masnim slovima)

Red niže: MASTER RAD

Pri dnu: mjesto, godina

**II Na prvoj unutrašnjoj stranici ispisuje se tekst kao na koricama (kao pod I)**

**III Iza prve stranice treba da stoji posebna stranica sa podacima i informacijama o magistrandu, master radu, komisiji i odbrani master rada, tj. sledeće:**

**PODACI I INFORMACIJE O STUDENTU**

Ime i prezime:

Datum i mjesto rođenja:

Naziv završenog osnovnog studijskog programa i godina završetka studija:

**INFORMACIJE O MASTER RADU**

Postdiplomske master akademske studije Ekonomije

Naslov rada:

Ekonomski fakultet Podgorica

**OCJENA I ODBRANA MASTER RADA**

Datum prijave master rada: unijeti datum

Datum sjednice Vijeća univerzitetske jedinice na kojoj je prihvaćena tema: unijeti datum

Mentor:

Komisija za ocjenu/odbranu rada:

Lektor: nije obavezno

Datum odbrane: ostaviti prazno

Datum promocije:ostaviti prazno

**IV Poslije stranice sa podacima i informacijama o studentu i master radu slijedi stranica sa potpisanom izjavom o potvrđivanju originalnosti master rada (formu preuzeti u dodatku teksta).**

**V Poslije stranice koja se odnosi na potpisanu izjavu o potvrđivanju originalnosti master rada slijedi:**

* Predgovor
* Abstrakt rada
* Abstrakt rada na engleskom
* Sadržaj
* Originalni konačni tekst master rada

**IZJAVA O POTVRĐIVANJU ORIGINALNOSTI MASTER RADA** (u skladu sa čl. 22. Zakona o akademskom integritetu)

Potpisana/i:

(ime i prezime)

Broj indeksa:

**Izjavljujem**

pod krivičnom i materijalnom odgovornošću da je master rad pod naslovom:

**moje originalno djelo.**

U Podgorici, Svojeručni potpis,